open-index/open-wikipedia-markdown huggingface dataset:
หอยเสียบจิ้มมะละกอ

**หอยเสียบจิ้มมะละกอ** หรือเรียกโดยย่อว่า **หอยเสียบมะละกอ** เป็นอาหารว่างของไทยอย่างหนึ่ง พบได้ที่ย่านตลาดหัวหิน อำเภอหัวหิน จังหวัดประจวบคีรีขันธ์ มีวัตถุดิบหลักคืออาหารทะเลชนิดต่าง ๆ ตากแห้ง ได้แก่ หอยแมลงภู่ หอยหลอด หอยแครง ปลาหมึก ปลาริวกิว ไข่ปลา ปลาแผ่น และปลาวงตากแห้งเสียบไม้เอาไว้ นอกจากของทะเลแล้ว บางร้านยังมีไส้กรอก กุนเชียง ลูกชิ้น ปูอัด มาเสียบไม้ขายด้วยกัน โดยนำของเสียบไม้เหล่านี้ไปปิ้งบนเตาถ่านให้สุกกรอบกำลังดีและมีกลิ่นหอมขึ้น รับประทานเคียงกันกับน้ำจิ้มรสเผ็ดหวาน ใสุ่ถั่วลิสงคั่วบดหยาบ บางร้านใส่พริกตำไปด้วย ลักษณะคล้ายกับอาจาดแบบหวาน และมีมะละกอดิบสับหยาบ แตงกวาหั่นเล็ก แยกมาต่างหาก เมื่อจะรับประทานให้นำเส้นมะละกอสับหยาบและแตงกวาซึ่งมีความกรุบกรอบมาใส่ในน้ำจิ้ม จากนั้นนำหอยเสียบมาคลุกเคล้ากับน้ำจิ้มและรับประทานร่วมกันกับเส้นมะละกอ

ส่วนที่มาของหอยเสียบมะละกอนั้นไม่เป็นที่ทราบแน่ชัด บ้างก็ว่าเป็นอาหารที่มีมาช้านาน บ้างก็ว่าเป็นเสบียงของชาวประมง ที่มีการนำอาหารทะเลมาถนอมอาหารด้วยการตากแห้ง ส่วนมะละกอเป็นเสบียงที่หาได้ง่ายและเก็บตุนไว้ได้นานพอ ๆ กับฟักแฟง ปัจจุบันในย่านตลาดหัวหิน มีร้านหอยเสียบจิ้มมะละกออยู่ราว 7-8 ร้าน โดยหน้าร้านจะเรียงรายด้วยของทะเลแห้งเสียบไม้บนโต๊ะเป็นจุดสังเกต

## อ้างอิง

หมวดหมู่:อาหารไทย
หมวดหมู่:อาหารข้างถนน
หมวดหมู่:อำเภอหัวหิน
วัดสุวรรณราชดาราม

**วัดสุวรรณราชดาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหอคำ อำเภอเมืองบึงกาฬ จังหวัดบึงกาฬ ที่ดินตั้งวัดมีเนื้อที่ 5 ไร่ 29 ตารางวา น.ส. 3 เลขที่ 210 อาราเขตทิศเหนือประมาณ 2 เส้น ทิศใต้ประมาณ 2 เส้น ทิศตะวันออกประมาณ 2 เส้น 10 วา ทิศตะวันตกประมาณ 2 เส้น 10 วา เจ้าอาวาสรูปปัจจุบัน คือ พระอธิการสมควร บญฺกาโม

วัดสุวรรณราชดาราม หรือที่รู้จักกันในชื่อ **วัดหอคำ** เนื่องมาจากการค้นพบก้อนหินขนาดใหญ่ในวัดซึ่งพบในภายหลังว่าเป็นทองคำ วัดหอคำจึงเป็นศูนย์กลางระหว่าง 2 หมู่บ้าน ระหว่างบ้านหอคำและบ้านหอคำเหนือ  ประวัติการสร้างหอคำ คือเริ่มแรกได้สร้างอุโบสถขึ้นมาแต่ไม่มีใบเสมาอยู่ในวัด ต่อมาได้มีการปรับหน้าดินในวัดและไปพบก้อนหินขนาดใหญ่ ซึ่งจากการตรวจสอบพบว่าไม่ใช่ก้อนหิน แต่คือก้อนคำสัมฤทธิ์หนัก 24 กิโลกรัม ชาวบ้านจึงกลัวว่าจะมีโจรมาขโมยจึงได้ร่วมกันหางบประมาณเพื่อมาสร้างหอคำขึ้นมา

เดิมวัดชื่อ **วัดยอดแก้ว** ต่อมาเมื่อ พ.ศ. 2486 ได้ขอเปลี่ยนชื่อวัดเป็น "วัดสุวรรณราชดาราม" ได้รับพระราชทานวิสุงคามสีมาเมื่อ พ.ศ. 2430 อาคารเสนาสนะประกอบด้วยอุโบสถ ศาลาการเปรียญ กุฏิสงฆ์ หอระฆังและอาคารเอนกประสงค์ ภายในวัดมีศูนย์พัฒนาเด็กเล็กและการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2524

## อ้างอิง

สุวรรณราชดาราม
หมวดหมู่:อำเภอเมืองบึงกาฬ
บุศรา นฤมิตร

**บุศรา นฤมิตร** (เกิด 22 ตุลาคม พ.ศ. 2484) เป็นอดีตนักแสดงอาวุโสชาวไทย และเป็นภรรยาของอดุลย์ ดุลยรัตน์ อดีตนักแสดงอาวุโสและผู้กำกับภาพยนตร์ผู้ล่วงลับ

## ประวัติ
บุศรา นฤมิตร มีชื่อจริงว่า ลัดดา ศรีประไพ เกิดเมื่อวันที่ 22 ตุลาคม พ.ศ. 2484 มีชื่อเล่นว่า **เล็ก** แสดงภาพยนตร์เรื่องแรกคือเรื่องผู้ยิ่งใหญ่ทั้งเก้า หลังจากนั้นก็รับบทเป็นนางเอกภาพยนตร์อยู่หลายเรื่อง ซึ่งเรื่องที่สร้างชื่อเสียงให้เธอมาก คือ ภาพยนตร์เรื่อง ทับทิม เรื่องนี้เองทำให้เธอได้รับรางวัลตุ๊กตาเงินรางวัลพิเศษสำหรับผู้แสดงบทบาทพิเศษดีเยี่ยมจากงานประกาศรางวัลตุ๊กตาทอง ครั้งที่ 6 ประจำปี พ.ศ. 2506 ต่อมาเมื่อเพชรา เชาวราษฎร์ได้เข้ามาผูกขาดบทนางเอกหนังไทยคู่ขวัญกับมิตร ชัยบัญชา บุศราจึงผันตัวมารับบทรองโดยบทส่วนใหญ่ที่จะได้รับคือบทแม่ เช่นเรื่อง ไทรโศก ดาวพระศุกร์ ลูกปลา และอื่น ๆ

ถึงแม้ว่าในบทบาทภาพยนตร์บุศราจะได้รับบทรอง แต่ในทางละครเธอเป็นนางเอกที่ได้รับความนิยมมาก โดยบุศราได้แสดงบท **อังศุมาลิน** เป็นคนแรกของประเทศไทย เมื่อครั้งคู่กรรมถูกสร้างเป็นละครโทรทัศน์ครั้งแรกในปีพ.ศ. 2513 บุศรามีผลงานชิ้นสุดท้ายคือละครโทรทัศน์เรื่องในรอยรัก ทางช่อง 7 ในปี พ.ศ. 2554 โดยรับบทเป็น อุษยา

## ชีวิตส่วนตัว
บุศราสมรสกับอดุลย์ ดุลยรัตน์ พระเอกชื่อดัง เมื่อวันที่ 11 พฤษภาคม 2510 มีบุตร 3 คน คนแรกชื่อ อดิสรณ์ หรือ เก่ง ลูกคนที่สองชื่อ ก้อย หรือ นิรา ส่วนคนสุดท้ายชื่อ วดี

## ผลงานการแสดง
### ภาพยนตร์
*2503: ผู้ยิ่งใหญ่ทั้งเก้า
*2504: บางปะกง
*2505: สิงโตหยก
*2505: วิญญาณรักแม่นาค
*2505: ยอดธง
*2506: ใจเดียว
*2506: เขี้ยวพิษ
*2506: อำนาจมืด
*2506: ตะวันหลั่งเลือด
*2506: ครุฑดำ
*2506: เอื้อมเดือน
*2506: เก้ามังกร
*2506: ศึก 5 เสือ
*2506: กัปตันเครียว-ฉลามเหล็ก
*2507: ทับทิม
*2507: เลือดแค้น
*2507: สมิงบ้านไร่
*2507: จ้าวพยัคฆ์
*2508: ใจฟ้า
*2508: น้ำเพชร
*2508: ผู้ใหญ่ลี
*2508: นกขมิ้น
*2508: ลูกผู้ชายชื่อไอ้แผน
*2509: มือนาง
*2509: หงส์เหิร
*2509: ดรุณีสีเลือด
*2509: ดาวพระศุกร์
*2509: สายเลือดเดียวกัน
*2508: สายเลือดกตัญญู
*2509: ผู้ชนะสิบทิศ ตอน ยอดขุนพล
*2510: โนรี
*2510: ไทรโศก
*2510: แหลมหัก
*2510: ทะเลเงิน
*2510: ผู้ชนะสิบทิศ ตอน ถล่มหงสาวดี
*2510: ผู้ชนะสิบทิศ ตอน บุเรงนองลั่นกลองรบ
*2511: สาปสวาท
*2511: สกุลกา
*2511: น้ำอ้อย
*2512: ลูกปลา
*2512: น้องรัก
*2512: นางสาวอบเชย
*2513: ไอ้เบี้ยว
*2514: แม่นม
*2514: ทโมนไพร
*2515: แสนทนง
*2515: มนต์รักดอกคำใต้
*2516: สายชล
*2516: หนองบัวแดง
*2516: ทับนางรอ
*2516: เด่นดวงเดือน
*2517: โสมสลัว
*2517: เจ้าดวงดอกไม้
*2517: กังหันชีวิต
*2517: น้ำผึ้งขม
*2517: ตะวันรอนที่หนองหาร
*2518: หนี้รัก
*2518: เพชฌฆาตรัก
*2519: ฉันไม่อยากเป็นคุณนาย
*2522: ทุ่งรวงทอง
*2522: สุดห้ามใจรัก
*2525: ใจเดียว
*2526: สามอนงค์
*2527: แรงอธิษฐาน
*2532: รักคืนเรือน

### ละครโทรทัศน์

## รางวัล

## อ้างอิง

หมวดหมู่:นักแสดงหญิงชาวไทย
หมวดหมู่:มุสลิมชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงอาวุโส
หมวดหมู่:บุคคลที่ยังมีชีวิตอยู่
เดอะวินด์

**เดอะวินด์** (; ) เป็นบอยแบนด์เกาหลีใต้ ก่อตั้งโดยอะราวด์อัสเอนเตอร์เทนเมนต์ ประกอบด้วยสมาชิกจำนวนหกคนคือ ฮีซู, ธนาธร, ฮันบิน, ฮายูชัน, ชันว็อน และฮย็อนจุน (อดีตสมาชิก แจว็อน ออกจากกลุ่มในเดือนธันวาคม 2023) เปิดตัวเมื่อวันที่ 15 พฤษภาคม 2023 ด้วยเอกซ์เทนเดดเพลย์ (อีพี) ชื่อ *Beginning: The Wind Page.*

## ประวัติ

### 2023: การแนะนำและการเปิดตัว
เมื่อวันที่ 15 มีนาคม With Us Entertainment ประกาศว่าจะเปิดตัวบอยแบนด์วงแรก เดอะวินด์ สมาชิกถูกเปิดเผยตั้งแต่วันที่ 16 ถึง 22 มีนาคม (ตามลำดับ: ฮย็อนจุน, ธนาธร, ฮีซู, ฮายูชัน, แจว็อน, ฮันบิน, และชันว็อน) มิวสิควิดีโอสำหรับเพลง "Sirius" เผยแพร่เมื่อวันที่ 24 เมษายน  เมื่อวันที่ 15 พฤษภาคมกลุ่มได้เปิดตัวด้วยการเปิดตัวเอกซ์เทนเดดเพลย์ *Beginning: The Wind Page* และซิงเกิล "Island"

เมื่อวันที่ 7 มิถุนายน มิวสิควิดีโอเพลง 'Summer Vacation' ได้รับการเผยแพร่ ก่อนที่จะเปิดตัวอัลบั้มซิงเกิล *Ready : Summer Vacation* พร้อมกับซิงเกิล "We Go" ในวันที่ 2 สิงหาคม

เมื่อวันที่ 6 ธันวาคม With Us ได้ประกาศว่าสมาชิก ชิน แจ-ว็อน ได้ออกจากวงด้วยเหตุผลส่วนตัว และ เดอะวินด์ จะยังคงเป็นวงดนตรีที่มีสมาชิก 6 คนต่อไป

### 2024–ปัจจุบัน: ผลงานที่ตามมา
เมื่อวันที่ 23 มกราคม มีการประกาศว่าสมาชิก ชันว็อน จะหยุดพักกิจกรรมกับกลุ่มชั่วคราวเนื่องจากปัญหาสุขภาพ และจะไม่เข้าร่วมการโปรโมต EP ที่กำลังจะออกของกลุ่ม กลุ่มได้ปล่อย EP ที่สอง *Our: Youthteen* เมื่อวันที่ 14 กุมภาพันธ์ พร้อมกับซิงเกิล "H! Teen" ชันว็อนกลับมาจากการพักวงเมื่อวันที่ 5 พฤษภาคม

ระหว่างวันที่ 10 ถึง 12 พฤษภาคม เดอะวินด์ได้เข้าร่วมการแสดงหลักของ KCON Japan ซึ่งถือเป็นการแสดงครั้งแรกของวงที่มีแฟนๆ ชาวญี่ปุ่นเข้าร่วม

ซิงเกิล "Sirius Part. 2" ออกจำหน่ายเมื่อวันที่ 15 พฤษภาคม เพื่อเฉลิมฉลองครบรอบ 1 ปีของวง

ในวันที่ 7 ตุลาคม เดอะวินด์ได้ปล่อย EP ที่ 3 ของพวกเขา *Hello: My First Love* และซิงเกิลนำที่มีชื่อเดียวกัน วงได้รับชัยชนะในรายการเพลงครั้งแรกจากการปล่อยอัลบั้มนี้เมื่อวันที่ 18 ตุลาคม บนมิวสิกแบงก์

## สมาชิก
*ฮีซู (김희수)
*ธนาธร (타나톤)
*ฮันบิน (최한빈)
*ฮายูชัน (박하유찬)
*ชันว็อน (안찬원)
*ฮย็อนจุน (장현준)
**อดีต**

* แจว็อน (신재원) (2023)

## ผลงานเพลง
### ซิงเกิล

## ผลงานวิดีโอ

### มิวสิกวิดีโอ

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2566
หมวดหมู่:กลุ่มดนตรีเคป็อป
หมวดหมู่:เคป็อป
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีสัญชาติเกาหลี
ยุวยาตรา

**ยุวยาตรา** (อังกฤษ: The Boys' Brigade) เป็นองค์กรเยาวชนนานาชาติในศาสนาคริสต์ซึ่งก่อตั้งโดย วิลเลี่ยม อเล็กซานเดอร์ สมิธ ในวันที่ 4 ตุลาคม 1853 ซึ่งที่แรกที่เริ่มกิจกรรมยุวยาตราคือ Free Church Mission Hall ที่เมืองกลาสโกว์ ประเทศสกอตแลนด์

## วัตถุประสงค์ คำขวัญและตราสัญลักษณ์
วัตถุประสงค์ของยุวยาตราคือ "ความก้าวหน้าแห่งอาณาจักรของพระคริสต์ในหมู่เด็กผู้ชาย และการส่งเสริมนิสัยการเชื่อฟัง ความนับถือ ระเบียบวินัย การเคารพตนเอง และทุกสิ่งที่มุ่งสู่ความเป็นชายที่แท้จริงของศาสนาคริสต์" ยกเว้นการเพิ่มคำว่า "เชื่อฟัง" ในปี ค.ศ. 1893 เนื้อหาของวัตถุประสงค์ยังคงไม่เปลี่ยนแปลงตั้งแต่ต้น อย่างไรก็ตามบางประเทศ โดยเฉพาะอย่างยิ่งประเทศที่อนุญาตให้เด็กผู้หญิงอยู่ในรายชื่อสมาชิก ได้เปลี่ยนวัตถุประสงค์เรื่องความเป็นกลางทางเพศใหม่ ตัวอย่างเช่น ในมาเลเซีย คำว่า "ความเป็นลูกผู้ชาย" ได้ถูกเปลี่ยนเป็น "อุปนิสัย" 

เมื่อออกแบบคำขวัญและตราสัญลักษณ์ของยุวยาตรา วิลเลี่ยม สมิธ อ้างอิงถึงฮีบรู 6:19 โดยตรงในฉบับพระเจ้าเจมส์ว่า "ความหวังนั้นเรายึดไว้ต่างสมอของจิตวิญญาณ เป็นความหวังทั้งแน่และมั่นคง และได้ทอดไว้ภายในม่าน"

จากวรรคนี้เป็นคำขวัญของยุวยาตราคือ "Sure & Stedfast" (แปลว่า ความหวังทั้งแน่และมั่นคง) โดยคงการสะกดคำหลังแบบเก่าไว้ ปัจจุบันบางส่วนของยุวยาตรา (เฉพาะสหราชอาณาจักรและสาธารณรัฐไอร์แลนด์) ได้ใช้การสะกดสมัยใหม่ว่า "steadfast" ในขณะที่ส่วนอื่นๆ ทั้งหมดยังคงใช้การสะกดแบบเก่า
thumb|300x300px|ตราสัญลักษณ์ของยุวยาตราบนหน้าต่างกระจกสีในโบสถ์ มีสมอและไม้กางเขนกรีกพร้อมคำขวัญว่า (Sure & Stedfast)
เดิมตราเป็นสมอธรรมดา มีคำขวัญยุวยาตรา มีอักษรตัวใหญ่ 'B' อยู่ทั้งสองด้าน จากการรวมตัวกันระหว่าง ยุวยาตรา และ Boys' Life Brigade ในปี ค.ศ. 1926 ไม้กางเขนกรีกสีแดงถูกวางไว้ด้านหลังสมอเพื่อสร้างตราสัญลักษณ์ในปัจจุบัน ไม้กางเขนเดิมเป็นส่วนหนึ่งของตราสัญลักษณ์ของ Boys' Life Brigade

## เพลง BB ภาวนา
บทเพลง บีบีภาวนาจะขับร้องเมื่อเลิกแถวหรือจบการประชุม

## ประวัติ
ยุวยาตราก่อตั้งขึ้นที่เมืองกลาสโกว์ ประเทศสกอตแลนด์ โดย  วิลเลี่ยม อเล็กซานเดอร์ สมิธ ในวันที่ 4 ตุลาคม ค.ศ. 1853 เพื่อฝึกฝนชาวคริสเตียนมี วินัยและระเบียบกึ่งทหาร ยิมนาสติก ค่ายฤดูร้อน และบริการทางศาสนาและชั้นเรียน ในปี ค.ศ. 1910 มี 2,200 โบสถ์จาก จักรวรรดิบริติช และ ประเทศสหรัฐอเมริกา และมีเด็กชายที่เข้ารวมอยู่ 100,000 คน

### รวมกันกับ Boys' Life Brigade (1926)

### ลูกเสือยุวยาตรา (1907 - 1927)

## ยุวยาตราไทย

สำหรับประเทศไทย ยุวยาตรา เริ่มเข้าสู่ประเทศไทยโดยความร่วมมือของ ยุวยาตราของประเทศมาเลเซียและสิงคโปร์ที่ได้ดำเนินงานจนเป็นที่ยอมรับจากกระทรวงศึกษาธิการ บรรจุให้เป็นวิชาเลือกในโรงเรียนและเป็นที่ยอมรับของคริสตจักรต่างๆมามากกว่า 70 ปี ซึ่งปัจจุบันมีกองยุวยาตราที่ โรงเรียนกรุงเทพคริสเตียนวิทยาลัย โรงเรียนกุญแจคริสเตียน โรงเรียนขอนแก่นคริสเตียน และอื่นๆที่เป็นโรงเรียนศาสนาคริสต์นิกายโปรเตสแตนด์ (บางโรงเรียนอาจไม่มี)

## ประเทศที่มียุวยาตรา

### ทวีปแอฟริกา

### ทวีปอเมริกา

### ทวีปเอเชีย

## อ้างอิง


หมวดหมู่:องค์การทางศาสนาคริสต์
หมวดหมู่:องค์กรเยาวชน
หมวดหมู่:องค์การในสหราชอาณาจักร
มีแอตเดอะซู

"**มีแอตเดอะซู**" () เป็นวิดีโอแรกสุดที่อัปโหลดลงยูทูบในวันที่ 23 เมษายน ค.ศ. 2005 เวลา 20:31:52&nbsp;น. PDT หรือ 24 เมษายน ค.ศ. 2005 เวลา 03:31:52 น. ตามเวลาสากลเชิงพิกัด วิดีโอสั้น 19 วินาทีมีภาพของยาวีด คาริม ผู้ร่วมก่อตั้งยูทูบขณะอายุ 25 ปี หน้าช้างสองตัวที่สวนสัตว์แซนดีเอโกในรัฐแคลิฟอร์เนีย โดยเขาอธิบายถึงงวงยาวของพวกมัน ส่วนผู้ที่ใช้กล้องของคารีมบันทึกคือเพื่อนไฮสกูลชื่อ ยาโคฟ ลาพิตสกี้ ซึ่งขณะนั้นเป็นนักศึกษาปรัชญาดุษฎีบัณฑิตที่มหาวิทยาลัยเดลาแวร์ โดยเขาอยู่ที่แซนดีเอโกเพื่อส่งงานวิจัยของเขาให้แก่สมาคมเคมีแห่งสหรัฐณ เดือนเมษายน พ.ศ. 2567 มียอดดูมากกว่า 315 ล้านครั้ง

## คำตอบรับ
*[[ลอสแอนเจลิสไทมส์]]* อธิบายไว้ใน ค.ศ. 2009 ว่า "ในฐานะวิดีโอแรกที่อัปโหลดลงยูทูบ สิ่งนี้มีบทบาทสำคัญในการเปลี่ยนแปลงพื้นฐานการบริโภคสื่อของผู้คน และช่วยนำไปสู่ยุคทองของวิดีโอ 60 วินาที" ส่วน *[[ดิออบเซิร์ฟเวอร์]]* อธิบายคุณภาพการผลิตว่าอยู่ในระดับแย่

## อ้างอิง

## แหล่งข้อมูลอื่น
*

หมวดหมู่:บทความที่มีคลิปวิดีโอ
หมวดหมู่:ภาพยนตร์เกี่ยวกับช้าง
หมวดหมู่:ภาพยนตร์ที่มีฉากในแซนดีเอโก
หมวดหมู่:ภาพยนตร์ที่มีฉากในสวนสัตว์
หมวดหมู่:ประวัติศาสตร์ยูทูบ
หมวดหมู่:อินเทอร์เน็ตมีม
หมวดหมู่:สวนสัตว์แซนดีเอโก
หมวดหมู่:ไวรอลวิดีโอ
ตำบลย่านยาว

**ตำบลย่านยาว** อาจหมายถึง

* **[[ตำบลย่านยาว (อำเภอเมืองพิจิตร)|ตำบลย่านยาว]]** อำเภอเมืองพิจิตร จังหวัดพิจิตร
* **[[ตำบลย่านยาว (อำเภอสวรรคโลก)|ตำบลย่านยาว]]** อำเภอสวรรคโลก จังหวัดสุโขทัย
* **[[ตำบลย่านยาว (อำเภอสามชุก)|ตำบลย่านยาว]]** อำเภอสามชุก จังหวัดสุพรรณบุรี
* **[[ตำบลย่านยาว (อำเภอคีรีรัฐนิคม)|ตำบลย่านยาว]]** อำเภอคีรีรัฐนิคม จังหวัดสุราษฎร์ธานี
โคซักลือ

**โคซักลือ** () อดีตมีชื่อว่า **ฮามาโมร์ตา** (Hamamorta) และ **คิสลา** (Kisla) เป็นเมืองและอำเภอในจังหวัดเนฟเชฮีร์ ภูมิภาคอานาโตเลียกลาง ประเทศตุรกี รายงานจากสำมะโน ค.ศ. 2010 อำเภอนี้มีประชากร 15,519 คน ในจำนวนนี้มีผู้อาศัยอยู่ในเมืองโคซักลือ 7,011 คน อำเภอนี้กินพื้นที่  และมีความสูงเฉลี่ย 

## อ้างอิง

* 
* 

## แหล่งข้อมูลอื่น

* KOZTEB
* District governor's official website 
* District municipality's official website  
* District municipality's official website 
* [ Map of Kozaklı district] 
* Administrative map of Kozaklı district 

หมวดหมู่:เมืองในประเทศตุรกี
หมวดหมู่:อำเภอในจังหวัดเนฟเชฮีร์
หมวดหมู่:แคปพาโดเชีย
ทัพอากาศแปซิฟิก

**ทัพอากาศแปซิฟิก** () เป็นหนึ่งส่วนบังคับบัญชาหลักของกองทัพอากาศสหรัฐ และเป็นส่วนกำลังทางอากาศของหน่วยบัญชาการทหารสหรัฐภาคอินโดแปซิฟิก (USINDOPACOM) มีที่ตั้งหน่วยบัญชาการอยู่ในฐานทัพอากาศฮิคแคม เกาะฮาวาย ซึ่งเป็นหนึ่งในสองส่วนบังคับบัญชาหลักของกองทัพอากาศซึ่งมีที่ตั้งอยู่นอกแผ่นดินสหรัฐภาคพื้นทวีป กำลังพลมีประมาณ 45,000 นาย

ทัพอากาศแปซิฟิกถูกก่อตั้งในปี 1944 ระหว่างสงครามโลกครั้งที่สอง ในชื่อว่า **ทัพอากาศภาคตะวันออกไกล** (Far East Air Forces) โดยถือเป็นส่วนหนึ่งของกองทัพอากาศทหารบกสหรัฐ เนื่องจากยุคนั้นยังไม่มีการจัดตั้งกองทัพอากาศเต็มตัว ต่อมาปลายปี 1945 มีการเปลี่ยนชื่อเป็น **หน่วยบัญชาการทหารอากาศแปซิฟิก กองทัพบกสหรัฐ** (Pacific Air Command, United States Army) และเปลี่ยนกลับไปใช้ชื่อแรกเมื่อต้นปี 1947 จนกระทั่งมีการเปลี่ยนเป็นชื่อปัจจุบันในปี 1957

ผู้บัญชาการทัพอากาศแปซิฟิก มียศทหารเป็นพลเอก (General)
## อ้างอิง

หมวดหมู่:กองทัพอากาศสหรัฐ
จิตรวรรณ หวังศุภกิจโกศล

**จิตรวรรณ หวังศุภกิจโกศล** (เกิด 18 ตุลาคม พ.ศ. 2509)  เป็นนักการเมืองชาวไทย ปัจจุบันดำรงตำแหน่งที่ปรึกษาพรรคไทรวมพลัง และสมาชิกสภาผู้แทนราษฎรจังหวัดอุบลราชธานี อดีตสมาชิกสภาผู้แทนราษฎรจังหวัดนครราชสีมา อดีตนายกเทศมนตรีตำบลเสิงสาง และผู้ก่อตั้งพรรคไทรวมพลัง

## ประวัติ
จิตรวรรณ (สกุลเดิม: จิตรพิทักษ์เลิศ) เกิดเมื่อวันที่ 18 ตุลาคม พ.ศ. 2509 มีพี่น้องเป็นนักการเมืองคือ วิชัย จิตรพิทักษ์เลิศ อดีตเลขาธิการพรรคไทรวมพลัง มนัสมนต์ จิตรพิทักษ์เลิศ และยลดา หวังศุภกิจโกศล นายกองค์การบริหารส่วนจังหวัดนครราชสีมา ซึ่งเป็นมารดาสุดาวรรณ หวังศุภกิจโกศล อดีตรัฐมนตรีว่าการกระทรวงวัฒนธรรม และเป็นภรรยาวีรศักดิ์ หวังศุภกิจโกศล

จิตรวรรณ สำเร็จการศึกษาศิลปศาสตรบัณฑิต สาขารัฐศาสตร์ จากคณะรัฐศาสตร์ มหาวิทยาลัยรามคำแหง เธอสมรสกับสมศักดิ์ หวังศุภกิจโกศล อดีตสมาชิกวุฒิสภาจังหวัดนครราชสีมา

## การทำงาน
จิตรวรรณ หวังศุภกิจโกศล เคยได้รับเลือกตั้งเป็นนายกเทศมนตรีตำบลเสิงสาง อำเภอเสิงสาง จังหวัดนครราชสีมา ตั้งแต่ปี พ.ศ. 2543 จนถึงปี พ.ศ. 2550 จากนั้นจึงได้เข้าสู่งานการเมืองระดับชาติ โดยได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เป็นสมาชิกสภาผู้แทนราษฎรจังหวัดนครราชสีมาสมัยแรก ในนามพรรคเพื่อแผ่นดิน พร้อมกับ ประนอม โพธิ์คำ

ในปี พ.ศ. 2564 เธอได้เริ่มก่อตั้งพรรคการเมืองขึ้น โดยใช้ชื่อว่า "พรรคเพื่อไทรวมพลัง" โดยมีพี่ชาย และหลานชายเป็นเลขาธิการพรรค และหัวหน้าพรรค จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเพื่อไทรวมพลัง ได้รับเลือกตั้ง ส.ส.แบบแบ่งเขตในพื้นที่จังหวัดอุบลราชธานี 2 ที่นั่ง ท่ามกลางการกล่าวถึงพรรคดังกล่าวว่าเป็นม้ามืดในการเลือกตั้งครั้งนี้

ในการเลือกตั้งนายกองค์การบริหารส่วนจังหวัดอุบลราชธานี พ.ศ. 2567 จิตรวรรณลงสมัครรับเลือกตั้งในนามอิสระ โดยได้หมายเลข 3 ปรากฎว่าไม่ได้รับเลือกตั้ง โดยได้คะแนนเป็นลำดับสอง

### สมาชิกสภาผู้แทนราษฎร
จิตรวรรณ หวังศุภกิจโกศล ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัดพรรคเพื่อแผ่นดิน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดอุบลราชธานี สังกัดพรรคไทรวมพลัง

### นายกองค์การบริหารส่วนจังหวัด
# การเลือกตั้งนายกองค์การบริหารส่วนจังหวัดอุบลราชธานี พ.ศ. 2567 สังกัดอิสระ *(ไม่ได้รับเลือกตั้ง)*

## เครื่องราชอิสริยาภรณ์

## อ้างอิง

หมวดหมู่:สกุลหวังศุภกิจโกศล
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นายกเทศมนตรีในจังหวัดนครราชสีมา
หมวดหมู่:นักการเมืองพรรคเพื่อแผ่นดิน
หมวดหมู่:พรรคภูมิใจไทย
หมวดหมู่:พรรคชาติไทยพัฒนา
หมวดหมู่:นักการเมืองพรรคไทรวมพลัง
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ซุน เฉฺวียนถิง

**ซุน เฉฺวียนถิง** (; 1 มกราคม 1593 - 3 พฤศจิกายน 1643) เกิดในมณฑลชานซี เป็นจอมพลและเสนาบดีกระทรวงยุทธนาการในช่วงปลายราชวงศ์หมิง นำกองทหารหมิง 10,000 นายต่อสู้กับกองทหาร 70,000 นายของหลี่ จื้อเฉิง พ่ายแพ้และถูกสังหารโดยหลี่ในยุทธการที่ถงกวน (ค.ศ. 1643)

ซุน เฉฺวียนถิงได้รับการอธิบายโดยบันทึกประวัติศาสตร์ว่าเป็นชายร่างสูงใหญ่ มีร่างกายแข็งแรงและเก่งในการยิงธนูบนหลังม้า สำเร็จการศึกษาในปี ค.ศ. 1619 ในปี ค.ศ. 1635 ขึ้นเป็นผู้ว่าการมณฑลฉ่านซีและปราบกบฏที่มีอยู่ หลังจากการสู้รบกับกบฏในเหอหนานไม่ประสบความสำเร็จ เขาได้รับการแต่งตั้งให้เป็นอุปราชแห่งซานตง การล่มสลายของจี่หนานในปี ค.ศ. 1639 เป็นข้ออ้างในการจำคุกเขา อย่างไรก็ตาม ในปี ค.ศ. 1642 เขาได้รับแต่งตั้งเป็นรองประธานคณะกรรมการสงคราม และเดินทางไปกับกองทหารรักษาการณ์ของปักกิ่งเพื่อกอบกู้ไคเฟิงซึ่งถูกหลี่ จื้อเฉิงปิดล้อมมานาน

หลังจากที่ซุนได้รับชัยชนะในเบื้องต้น หลี่ก็ล่าถอยโดยทิ้งกองกำลังจำนวนมากไว้เบื้องหลัง กองทหารหมิงไม่มีระเบียบวินัยและปล้นสะดมของมีค่า จากนั้นหลี่ก็โจมตีตอบโต้และทำให้กองทหารหมิงกระจัดกระจาย ซุนไม่มีทางเลือกอื่นนอกจากต้องถอยกลับไปมณฑลฉ่านซี เขาวางแผนที่จะชะลอกองกำลังของหลี่ จนกว่ากำลังเสริมของหมิงจะมาถึง แต่ถึงแม้ซุนจะค้านว่าทหารที่มีอยู่ตายหมดและทหารใหม่ก็ใช้งานไม่ได้ แต่จักรพรรดิฉงเจินก็ต้องการชัยชนะอย่างรวดเร็วต่อพวกกบฏ และซุนก็จำใจต้องบุกไปสู้กับหลี่

เขายกทัพใหม่และรุกอีกครั้ง ไปถึงอำเภอเจียและพบว่าฝนตกหนักทำให้ไม่สามารถส่งเสบียงไปข้างหน้าได้ จึงถอยกลับและแบ่งทหารออกเป็น 2 กอง และถูกพวกกบฏไล่ตาม ทหารปืนใหญ่ที่ไม่มีประสบการณ์ได้ทิ้งปืนและเกิดความพ่ายแพ้ สูญเสียกำลังพลไป 40,000 นาย หลี่ติดตามความได้เปรียบและในเดือนพฤศจิกายน ด่านถงกวนถูกโจมตีและซุนถูกสังหารโดยต่อสู้จนถึงที่สุด

## อ้างอิง

หมวดหมู่:ขุนนางจีน
หมวดหมู่:บุคคลจากมณฑลชานซี
รัฐบาลเสียงข้างมาก

**รัฐบาลเสียงข้างมาก** () เป็นรัฐบาลที่จัดตั้งขึ้นจากพรรคการเมืองฝ่ายรัฐบาลจำนวน 1 พรรคหรือมากกว่านั้นขึ้นไป โดยครองที่นั่งในสภานิติบัญญัติเป็นส่วนมาก ตรงกันข้ามกับรัฐบาลเสียงข้างน้อย ที่พรรคการเมืองที่มีขนาดใหญ่ที่สุด ไม่ได้ที่นั่งในสภาสภานิติบัญญัติถึงกึ่งหนึ่ง รัฐบาลเสียงข้างมากถือเป็นผู้กำหนดดุลแห่งอำนาจ

ปกติแล้วรัฐบาลเสียงข้างมากจะมั่นใจได้ว่า กฎหมายของตนจะผ่านสภา และถ้าจะมีก็มีน้อยมากที่จะต้องกลัวการพ่ายแพ้ในสภา สภาวะนี้เรียกว่า **เสียงข้างมากที่ใช้การได้** (working majority) ในทางตรงกันข้าม รัฐบาลเสียงข้างน้อยจะต้องต่อรองกับพรรคอื่น ๆ เป็นระยะ ๆ เพื่อให้กฎหมายของตนนั้นผ่านไปได้และเพื่อเลี่ยงการพ่ายแพ้ในการอภิปรายไม่ไว้วางใจ รัฐบาลเสียงข้างมากพรรคเดียวนั้นมักจะเกิดขึ้นหลังจากการหาเสียงเลือกตั้งที่โดดเด่น

ศัพท์ "รัฐบาลเสียงข้างมาก" อาจได้รับการนำมาใช้เมื่อเกิดเสียงข้างมากสัมบูรณ์ (absolute majority) ซึ่งมาจากการตั้งพรรคร่วมรัฐบาลที่มั่นคงจากพรรคตั้งแต่สองพรรคขึ้นไป เช่น แนวร่วมการเลือกตั้งในออสเตรเลีย ที่พรรคเสรีนิยมแห่งออสเตรเลียและพรรคชาติออสเตรเลียเข้าร่วมเป็นพันธมิตรเป็นเวลาหลายทศวรรษแล้ว โดยพันธมิตรเป็นพรรคเดียวที่ได้ที่นั่งในสภาผู้แทนราษฎรสูงกว่า 90 จาก 151 ที่นั่ง (เกิดขึ้น 3 ครั้งคือ ในปี 1975, 1996 และ 2013) รัฐบาลเสียงข้างมากที่ใหญ่ที่สุดในออสเตรเลียคือในปี 1996 เมื่อพันธมิตร (นำโดยจอห์น โฮเวิร์ด) ชนะ 94 ที่นั่งในชัยชนะอย่างถล่มทลาย

อีกตัวอย่างหนึ่งคือ การตั้งพรรคร่วมรัฐบาลในปี 2010–2015 ในสหราชอาณาจักร ประกอบด้วยพรรคอนุรักษนิยมและพรรคเสรีประชาธิปไตย โดยพรรคอนุรักษนิยมได้จำนวนที่นั่งมากกว่าพรรคอื่น ๆ ในการเลือกตั้งปี 2010 แต่ไปนานก็ขาดการเป็นเสียงข้างมากสัมบูรณ์ อย่างไรก็ตาม ด้วยการรวมตัวกับพรรคเสรีประชาธิปไตย ทำให้เกิดเสียงข้างมากที่แข็งแรงขึ้นในสภาสามัญชน นี่เป็นการตั้งพรรคร่วมรัฐบาลที่แท้จริงครั้งแรกในสหราชอาณาจักรนับตั้งแต่สงครามโลกครั้งที่สอง

## ดูเพิ่ม
* รัฐบาลผสม
* รัฐบาลที่มีเสียงข้างน้อยในสภา (hung parliament)
* รัฐบาลเสียงข้างน้อย

## อ้างอิง

หมวดหมู่:คำศัพท์การเมือง
หมวดหมู่:บทความเกี่ยวกับ การเมืองการปกครอง ที่ยังไม่สมบูรณ์
มหาวิทยาลัยอเมริกันแห่งเบรุต

**มหาวิทยาลัยอเมริกันแห่งเบรุต** (; **AUB**, ) เป็นมหาวิทยาลัยเอกชนอิสระ ไม่แบ่งศาสนา อนุญาตตราตั้งขึ้นในรัฐนิวยอร์ก โดยมีวิทยาเขตในเบรุต ประเทศเลบานอน การปกครองมหาวิยาลัยลอยู่ถายใต้คณะกรรมการเอกชนของผู้จัดการทรัสต์ ซึ่งเป็นเอกเทศ มหาวิทยาลัยเปิดสอนในระดับปริญญาตรี, ปริญญาโท, แพทยศาสตรบัณฑิต และ บัณฑิตวิทยาลัย

งบประมาณการบริหารของมหาวิทยาลัยอยู่ที่ 423 ล้านดอลล่าร์ โดยได้รับเงินบริจาคราว 768 ล้านดอลล่าร์ วิทยาเขตของมหาวิทยาลัยประกอบด้วยอาคาร 64 อาคาร ซึ่งรวมถึงศูนย์การแพทย์มหาวิทยาลัยอเมริกันแห่งเบรุต (American University of Beirut Medical Center; AUBMC, ชื่อเดิม โรงพยาบาลมหาวิทยาลัยอเมริกัน; AUH – American University Hospital) ขนาด 420 เตียง, หอสมุดสี่แห่ง, พิพิธภัณฑ์สามแห่ง และหอพักเจ็ดแห่ง เกือบหนึ่งในห้าของนักศึกษาในมหาวิทยาลัยจบการศึกษาจากโรงเรียนมัธยมหรือมหาวิทยาลัยในนอกประเทศเลบานอนมาก่อน ปัจจุบัน มีบัณฑิตของมหาวิทยาลัยอาศัยอยู่ในมากกว่า 120 ประเทศทั่วโลก มหาวิทยาลัยทำการเรียนการสอนเป็นภาษาอังกฤษ วุฒิการศึกษาของมหาวิทยาลัยได้รับการรับรองอย่างเป็นทางการโดยคณะกรรมการสภามหาวิทยาลัยรัฐนิวยอร์ก

## คณะ
*คณะเกษตรศาสตร์และวิทยาศาสตร์อาหาร (FAFS, Faculty of Agricultural and Food Sciences)
*คณะศิลปศาสตร์และวิทยาศาสตร์ (FAS, Faculty of Arts and Sciences)
*คณะวิทยาศาสตร์สุขภาพ (FHS, Faculty of Health Sciences)
*คณแพทยศาสตร์ (FM, Faculty of Medicine)
*วิทยาลัยพยาบาลศาสตร์ ราฟีก ฮารีรี (HSON, Rafic Hariri School of Nursing)
*คณะวิศวกรรมศาสตร์และสถาปัตยกรรมศาสตร์ มารูน เซมะอ์น (MSFEA, Maroun Semaan Faculty of Engineering and Architecture)
*วิทยาลัยธุรกิจซูลัยมัน เอส โอลายัน (OSB, Suliman S. Olayan School of Business)

## การจัดอันดับ
อันดับมหาวิทยาลัยคิวเอส จัดให้ AUB อยู่ที่สี่ของหมาวิทยาลัยในโลกอาหรับในปี 2023 ซึ่งร่วงจากที่ 2 ในปี 2022 และที่ 1 ในปี 2018 กระนั้น AUB ยังคงอยู่ที่ 1 ของภูมิภาคอาหรับในสาขาความยั่งยืนและการถูกจ้างงานของบัณฑิต (graduate employability and sustainability)

## อ้างอิง

## แหล่งข้อมูลอื่น

*
*Al Jazeera English documentary on the history of Beirut's American University

หมวดหมู่:มหาวิทยาลัยในประเทศเลบานอน
หมวดหมู่:โรงพยาบาลในประเทศเลบานอน
หมวดหมู่:เบรุต
บริโชส - อา ฟลอเรสต้า แอ นอซา

***บริโชส - อา ฟลอเรสต้า แอ นอซา*** () เป็นภาพยนตร์แอนิเมชัน จัดฉายครั้งแรกวันที่ 25 ธันวาคม ค.ศ. 2555 กำกับโดย เปาโล มุนโฮซ ภาพยนตร์เรื่องนี้เป็นภาพยนตร์ภาคต่อจากภาพยนตร์ *[[บริโชส]]* ออกฉายในปี พ.ศ. 2550

## ตัวละครและเสียงพากย์

* เปาโล มุนโฮซ รับบท ตาเลส (Tales)
* เรเน็ต ลียง รับบท ฌาอีร์ซินโญ่ (Jairzinho)
* วาเดโก เชตตินี่ รับบท บันเดียรา (Bandeira)
* ฟาบิโอล่า นาซีเม็งตู รับบท ดูมงต์ซินโญ่ (Dumontzinho)
* มาร์เซโล ทัส รับบท มิสเตอร์ เบิร์เดสทรอย (Mr. Birdestroy)
* มิเชล ปุชชี รับบท พานดินญา (Pandinha)
* อันโทนีโอ อาบูจามรา รับบท อัล คอร์โควา (Al Corcova)
* อังเดร อาบูจามรา รับบท ราทาโอ (Ratão)
* เฮลิโอ บาร์โบซ่า รับบท แซม บอลด์อีเกิ้ล (Sam Baldeagle)
* เวลลิงตัน เวลล่า รับบท จากัวร์ (Jaguar)
* อีเนียส ลอร์ รับบท รูบิเนลสัน (Rubinelson)
* เมาโร ซานัตตา รับบท พี. ดูมงต์ (P. Dumont)
* เรจิน่า โว้ก รับบท มาดาม ไอซิส (Madame Ísis)
* เลติเซีย เลย์ชี รับบท มายา (Maya)

## อ้างอิง

## แหล่งข้อมูลอื่น

* 
* 
* 

หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์บราซิล
หมวดหมู่:ภาพยนตร์ภาษาโปรตุเกส
หมวดหมู่:ภาพยนตร์แอนิเมชันบราซิล
หมวดหมู่:ภาพยนตร์เกี่ยวกับสัตว์
หมวดหมู่:ภาพยนตร์ภาคต่อ
โองาตะ โคอัง

**โองาตะ โคอัง** (; 13 สิงหาคม 1810 - 25 กรกฎาคม 1863) เป็นแพทย์ชาวญี่ปุ่นและนักวิชาการรังงากุในช่วงปลายยุคเอโดะ ซึ่งมีชื่อเสียงจากการก่อตั้งสถาบันการศึกษาซึ่งต่อมาได้พัฒนาเป็นมหาวิทยาลัยโอซากะ ลูกศิษย์ของเขาหลายคนมีบทบาทสำคัญในการฟื้นฟูเมจิและการทำให้ญี่ปุ่นเป็นตะวันตกในยุคเมจิ ชื่อจริงของเขาคือ **โองาตะ โคเรอากิ** (緒方 惟章) หรือ **โองาตะ อากิระ** (緒方 章); ชื่อโคอังคือชื่อรองของเขา

## ประวัติ
โองาตะเกิดเมื่อวันที่ 13 สิงหาคม ค. ศ. 1810 ในครอบครัวซามูไรระดับล่างของแคว้นศักดินาอาชิโมริในจังหวัดบิตชู ซึ่งปัจจุบันเป็นส่วนหนึ่งของเมืองโอกายามะ เขาย้ายไปโอซากะในปี ค.ศ. 1825 กับบิดาของเขา และเริ่มศึกษาในรังงากุและการแพทย์ที่โรงเรียนเอกชนที่ดำเนินการโดยนากะ เท็นยูตั้งแต่ปี ค.ศ. 1826 ในปี ค.ศ. 1831 เขาย้ายไปเอโดะเพื่อศึกษาต่อด้านการแพทย์ตะวันตก และไปนางาซากิในปี ค.ศ. 1835 เพื่อศึกษากับแพทย์ชาวดัตช์ชื่อ เออร์เดวิน โยฮันเนส นีมันน์ แม้ว่ารัฐบาลโชกุนโทกูงาวะจะมีนโยบายซาโกกุหรือปิดประเทศอย่างเข้มงวดก็ตาม

ในปี ค.ศ. 1838 โองาตะกลับไปโอซากะเพื่อก่อตั้งสถานพยาบาลของตัวเอง และในปีเดียวกันก็ได้ก่อตั้งเทกิจูกุ ซึ่งเป็นสถาบันการศึกษาแบบรังงากุ ที่ซึ่งเขาสอนการแพทย์ ประวัติศาสตร์ธรรมชาติ เคมี และฟิสิกส์เป็นเวลา 24 ปี

## อ้างอิง
มัสยิดมักกะฮ์ (ไฮเดอราบาด)

**มัสยิดมักกะฮ์** () เป็นมัสยิดวันศุกร์ในไฮเดอราบาด เป็นหนึ่งในมัสยิดที่ใหญ่ที่สุดในประเทศอินเดีย ด้วยความจุ 10,000 คน มัสยิดสร้างขึ้นในศตวรรษที่ 17 และปัจจุบันได้รับสถานะอนุสรณ์ภายใต้การคุ้มครอง และเป็นมัสยิดหลักสำหรับพื้นที่เมืองเก่าไฮเดอราบาด มุฮัมมัด กุตับ ชะฮ์ ผู้นำคนที่หกของจักรวรรดิกุตับชาฮี ได้รับสั่งให้ผลิตอิฐขึ้นมาจากดินที่นำมาจากมักกะฮ์ สถานที่ศักดิ์สิทธิ์สูงสุดของศาสนาอิสลาม เพื่อมาใช้สร้างเป็นส่วนโค้งกลางของมัสยิด อิฐจากดินมักกะฮ์นี้เป็นที่มาของชื่อมัสยิด

หมู่อาคารของมัสยิดได้รับการขึ้นทะเบียนเป็นแหล่งมรดกโลกเบื้องต้นของยูเนสโกในปี 2014 ร่วมกับสิ่งปลูกสร้างอื่นในบริเวณ ภายใต้ชื่อหมู่อนุสรณ์และป้อมปราการแห่งรัฐสุลต่านเดกกัน

การก่อสร้างมัสยิดเริ่มมีขึ้นในปี 1617 รัชสมัยของสุลต่านมุฮัมมัด กุตับ ชะฮ์ สุลต่านที่หกแห่งกุตับชาฮี แห่งกอลคอนดา ที่ซึ่งในปัจจุบันคือไฮเดอราบาด มัสยิดสร้างขึ้นโดยแรงงานราว 8,000 คน มัสยิดสร้างแล้วเสร็จโดย  จักรพรรดิโมกุล เอารังเซบ ในปี 1693 

## อ้างอิง

หมวดหมู่:มัสยิดในประเทศอินเดีย
หมวดหมู่:สิ่งก่อสร้างในไฮเดอราบาด (ประเทศอินเดีย)
วัดศิริมงคล (อำเภอท่าลี่)

**วัดศิริมงคล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอาฮี อำเภอท่าลี่ จังหวัดเลย

วัดศิริมงคล หรือ **วัดศพเงิน** แต่คนส่วนใหญ่ปัจจุบันจะเรียกว่า **วัดพระธาตุมะนาวเดี่ยว** เอกสารประวัติวัดของกรมศาสนาระบุว่า สร้างเมื่อ พ.ศ. 2284 ได้รับพระราชทานวิสุงคามสีมาเมื่อ พ.ศ. 2297 ชื่อวัดตั้งตามขื่ออดีตเจ้าอาวาส พระครูศิริมงคลพิทักษ์

วัดมีพระธาตุมะนาวเดี่ยว เป็นพระธาตุเก่าแก่ทรงสี่เหลี่ยมสร้างขึ้นด้วยอิฐหรือปูนเชื่อว่าสร้างขึ้นในช่วงสมัยที่บ้านอาฮีมีฐานะเป็นเมือง มีชื่อว่าเมืองตูม มีผู้ครองเมืองนามว่า ท้าวสุนทรจักร มีภรรยานามว่า นางพรมจารี เมื่อนางพรมจารีถึงแก่กรรมจึงได้สร้างเจดีย์เพื่อเป็นอนุสรณ์แห่งความรัก ภายในพระธาตุบรรจุอัฐิของนางมีของมีค่ามากมาย ต่อมาท้าวสุนทรจักรมีภรรยาคนใหม่ ทำให้ไม่มีทายาทสืบสกุล เมืองตูมก็ล่มสลาย เชื่อกันว่าพระธาตุองค์นี้มีชื่อจริงว่า '"พระธาตุแม่นางเดียว" แต่เรียกเพี้ยนมาเป็น "พระธาตุมะนาวเดี่ยว"

นอกจากนั้นวัดยังมีพระพุทธรูปนาคปรก นามว่า *พระพุทธรูปนาคปรกศิริมงคลรัตนะราชพิทักษ์โคดม* ชาวบ้านเรียกว่า *หลวงปู่นาคมุจลินท์* เป็นพระพุทธรูปนาคปรก แกะสลักด้วยหินแกรนิต ศิลปะลพบุรี หน้าตักกว้าง 22 นิ้ว สูงจากฐานถึงยอดเศียร 48 นิ้ว ชาวบ้านเล่าขานสืบต่อกันว่า พระพุทธรูปลอยทวนน้ำมาตามลำน้ำเหือง แล้วไหลมาวนอยู่ที่ท่าน้ำบ้านอาฮี ชาวบ้านจึงได้อัญเชิญมาประดิษฐานไว้

## อ้างอิง

ศิริมงคล
หมวดหมู่:อำเภอท่าลี่
ทานากะ ฮิซาชิเงะ

**ทานากะ ฮิซาชิเงะ** (; 16 ตุลาคม 1799 - 7 พฤศจิกายน 1881) เป็นนักธุรกิจ นักประดิษฐ์ วิศวกรเครื่องกล และนักวิชาการรังงากุชาวญี่ปุ่น ซึ่งมีชื่อเสียงในช่วงยุคบากูมัตสึและต้นยุคเมจิ ในปี ค.ศ. 1875 เขาได้ก่อตั้งบริษัทโตชิบา คอร์ปอร์เรชั่น เขาได้รับการขนานนามว่า "โทมัส เอดิสันแห่งญี่ปุ่น" หรือ "คาราคุริ กิเอมอน"

## ประวัติ
ทานากะเกิดเมื่อวันที่ 16 ตุลาคม ค.ศ. 1799 ที่เมืองคูรูเมะ จังหวัดชิกูโงะ (จังหวัดฟูกูโอกะในปัจจุบัน) เป็นบุตรชายคนโตของช่างฝีมือที่ทำผลงานจากกระดองเต่า ฝึกงานกับพ่อตั้งแต่อายุยังน้อย เขาเป็นช่างฝีมือที่มีพรสวรรค์ ตอนอายุ 8 ขวบ เขาประดิษฐ์กล่องหินฝนหมึกที่มีกุญแจล็อค เมื่ออายุได้ 14 ปี เขาได้คิดค้นเครื่องทอผ้าที่สามารถทอลวดลายที่ซับซ้อนบนผืนผ้าได้

ตั้งแต่อายุ 20 เขาเริ่มทำตุ๊กตาหุ่นกระบอกคารากูริ ซึ่งขับเคลื่อนด้วยสปริง ระบบนิวเมติกส์ และไฮดรอลิกส์

## อ้างอิง

หมวดหมู่:นักธุรกิจชาวญี่ปุ่น
หมวดหมู่:นักประดิษฐ์ชาวญี่ปุ่น
หมวดหมู่:บุคคลจากคูรูเมะ
หมวดหมู่:บุคคลในยุคเอโดะ
หมวดหมู่:บุคคลในยุคเมจิ
หมวดหมู่:บุคคลจากจังหวัดฟูกูโอกะ
เจ้า ฟู่

**เจ้า ฟู่** (; 23 กรกฎาคม 1127 - 28 กรกฎาคม 1129) เป็นพระราชโอรสเพียงพระองค์เดียวของจักรพรรดิซ่งเกาจง พระองค์เสด็จสวรรคตด้วยพระชนมายุเพียง 2 พรรษา หลังจากการสวรรคตของพระองค์ พระราชบิดาของพระองค์ก็ไม่มีรัชทายาทชายสายตรงทำให้สายของจักรพรรดิซ่งไท่จงสิ้นสุดลง และต้องส่งต่อราชบัลลังก์ให้กับพระราชโอรสบุญธรรมซึ่งมาจากสายของจักรพรรดิซ่งไท่จู่

## พระราชประวัติ
ในวันที่ 26 มีนาคม ค.ศ. 1129 เจ้า ฟู่ ได้ขึ้นครองบัลลังก์จากการกบฏที่นำโดยทหารรักษาวังที่นำโดย เหมียว ฟู (苗傅) และหลิว เจิ้งเหยียน (劉正彥) จากนั้นบังคับให้จักรพรรดิเกาจงสละราชบัลลังก์ให้กับเจ้า ฟู่ พระราชโอรสพระชนมายุ 1 พรรษาที่ปกครองภายใต้นามศักราชว่า Mingshou

## เชิงอรรถ

## อ้างอิง
*
*

หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
เมล็ดส้มห้าเมล็ด

"**เมล็ดส้มห้าเมล็ด**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในเดือนพฤศจิกายน ค.ศ. 1891 วาดภาพประกอบโดยซิดนีย์ พาเก็ต โคนัน ดอยล์จัดให้ "เมล็ดส้มห้าเมล็ด" อยู่ในอันดับที่ 7 ของรายการเรื่องราวเกี่ยวกับโฮมส์ 12 เรื่องที่ชื่นชอบ และยังเป็นเรื่องสั้นเชอร์ล็อก โฮมส์เรื่องหนึ่งในเพียง 2 เรื่องซึ่งลูกความของโฮมส์เสียชีวิตหลังมาขอให้โฮมส์ช่วย อีกเรื่องหนึ่งคือ "รหัสตุ๊กตาเต้นรำ"

"เมล็ดส้มห้าเมล็ด" เป็นเรื่องสั้นลำดับที่ 5 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ในปี ค.ศ. 1892

## ประวัติการตีพิมพ์
"เมล็ดส้มห้าเมล็ด" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนพฤศจิกายน ค.ศ. 1891 และในสหรัฐอเมริกาในใน*นิตยสารสแตรนด์*ฉบับสหรัฐเมื่อเดือนธันวาคม ค.ศ. 1891 ภาพวาดประกอบเนื้อเรื่อง 6 ภาพวาดโดยซิดนีย์ พาเก็ต ตีพิมพ์ใน*[[นิตยสารสแตรนด์]]* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ซีงตีพิมพ์ในเดือนตุลาคม ค.ศ. 1892

## อ้างอิงและบรรณานุกรม
;อ้างอิง

;บรรณานุกรม
* 
* 
* Doyle, Sir Arthur Conan, *[[The Adventures of Sherlock Holmes]]*, Penguin Popular Classics, 1994, page 108.
* 

## แหล่งข้อมูลอื่น
*
*
*
* 

หมวดหมู่:เรื่องสั้นเชอร์ล็อก โฮมส์
ประเทศบอสเนียและเฮอร์เซโกวีนาในโอลิมปิกฤดูร้อน 2024

**ประเทศบอสเนียและเฮอร์เซโกวีนา** มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 9 ติดต่อกันของประเทศในโอลิมปิกฤดูร้อนในฐานะประเทศเอกราช

## นักกีฬา
รายการต่อไปนี้เป็นจำนวนผู้เข้าแข่งขันในครั้งนี้

## ว่ายน้ำ

ผลการแข่งขันดังนี้

## อ้างอิง

บอสเนีย
2024
ฝ่ายค้าน

[right|thumb|304x304px| ''ยืนหยัดในฝ่ายค้าน'' (ประทับรอยเท้าหน้า[ศาลาว่าการเก่า (บอสตัน)|ศาลาว่าการเก่าในเมืองบอสตัน)]]

ในทางการเมือง **ฝ่ายค้าน** () ประกอบด้วยพรรคการเมืองตั้งแต่หนึ่งพรรคขึ้นไปหรือกลุ่มองค์กรอื่น ๆ ที่ต่อต้านรัฐบาลตามหลักอุดมการณ์ (หรือในภาษาอังกฤษแบบอเมริกันเรียกว่า ฝ่ายบริหาร) พรรคหรือกลุ่มที่มีอำนาจควบคุมทางการเมืองของนคร ภูมิภาค รัฐ ประเทศ หรือองค์กรทางการเมืองอื่น ๆ ระดับความขัดแย้งแตกต่างกันไปตามเงื่อนไขทางการเมือง ตัวอย่างเช่น ในระบอบเผด็จการและประชาธิปไตย ฝ่ายค้านอาจถูกกดขี่หรือต้องการตามลำดับ สมาชิกของฝ่ายค้านมักทำหน้าที่เป็นปฏิปักษ์กับอีกฝ่าย

นักวิชาการที่มุ่งเน้นไปที่การเมืองฝ่ายค้านไม่ได้รับความนิยมหรือมีความสามารถมักนักจนกระทั่งกลางศตวรรษที่ 20 การศึกษาเมื่อเร็ว ๆ นี้พบว่า ฝ่ายค้านทางการเมืองสามารถใช้เหตุผลเรื่องความไม่สงบของประชาชนจากสภาวะเศรษฐกิจและคุณภาพชีวิตในการระดมพลและเรียกร้องการเปลี่ยนแปลงได้ นักวิชาการถกเถียงกันว่าฝ่ายค้านทางการเมืองจะได้ประโยชน์จากความไม่มั่นคงทางการเมืองและวิกฤตเศรษฐกิจหรือไม่ ในขณะที่บางคนสรุปตรงกันข้าม กรณีศึกษาในจอร์แดนสอดคล้องกับแนวคิดกระแสหลักที่ว่าฝ่ายค้านทางการเมืองจะได้ประโยชน์จากความไม่มั่นคง ในขณะที่กรณีศึกษาในโมร็อกโกแสดงให้เห็นถึงการขาดการระดมมวลชนฝ่ายค้านเพื่อตอบสนองต่อความไม่มั่นคง ในกรณีศึกษาของจอร์แดน นักวิชาการอ้างถึงฝ่ายค้านที่ท้าทายผู้มีอำนาจมากขึ้น เนื่องจากความไม่มั่นคงทางการเมืองและเศรษฐกิจทวีความรุนแรงขึ้น ในขณะที่ฝ่ายค้านในโมร็อกโกไม่ได้เคลื่อนไหวเพื่อจัดการกับความไม่มั่นคง

นอกจากนี้ การวิจัยเกี่ยวกับการเมืองฝ่ายค้านในเอเชียใต้ยังช่วยให้นักวิจัยทราบถึงความเป็นไปได้ของการต่ออายุประชาธิปไตยหลังการถอยหลังกลับ ตลอดจนความเป็นไปได้ของความรุนแรงทางการเมือง  แม้จะมีระบอบการปกครองที่รุนแรง และมีอำนาจในประเทศต่าง ๆ ในเอเชียใต้ แต่ฝ่ายค้านยังคงวางตัวเป็นพรรคคู่สัญญาที่มีอำนาจ ตัวอย่างเช่น สมาชิกฝ่ายค้านได้เข้าสู่ตำแหน่งในเนปาล และศรีลังกาเป็นเจ้าภาพจัดการเลือกตั้งในภูมิภาคที่ทราบกันดีว่าก่อนหน้านี้ไม่เคยจัดการเลือกตั้ง ในกรณีเหล่านี้ การปรากฏตัวของฝ่ายค้านได้นำมาซึ่งการเปลี่ยนแปลงในทางบวกของระบอบประชาธิปไตย

## ความขัดแย้งทางการเมืองผ่านการสื่อสารทางสื่อสังคม
เนื่องจากสื่อสังคมได้กลายเป็นส่วนหนึ่งของสังคมและวัฒนธรรมทั่วโลก ความขัดแย้งทางการเมืองออนไลน์ก็เช่นกัน การสื่อสารทางออนไลน์ในภาพรวมได้เพิ่มการแพร่กระจายของความขัดแย้งทางการเมืองที่ชัดเจนยิ่งขึ้น ปัจจัยต่าง ๆ เช่น การเซ็นเซอร์ การเซ็นเซอร์แบบเลือก โพลาไรเซชัน และห้องสะท้อนเสียงได้เปลี่ยนวิธีการนำเสนอของฝ่ายค้านทางการเมือง ชาวอเมริกันหลายคนเชื่อเช่นกันว่าเว็บไซต์โซเชียลมีเดียมีการเซ็นเซอร์มุมมองทางการเมือง โดยเฉพาะอย่างยิ่งเมื่อพวกเขามีความขัดแย้งกับสภาพที่เป็นอยู่

## ดูเพิ่ม
* ฝ่ายค้านผู้ภักดีต่อพระองค์
* ผู้นำฝ่ายค้าน
* ฝ่ายค้านในระบบรัฐสภา
* ความขัดแย้งทางการเมือง
* การจัดตั้ง
* พรรครัฐบาล

## อ้างอิง

หมวดหมู่:คำศัพท์การเมือง
รังงากุ

**รังงากุ** () เป็นองค์ความรู้ที่พัฒนาโดยญี่ปุ่นผ่านการติดต่อกับเกาะเทียมเดจิมะของเนเธอร์แลนด์ ซึ่งทำให้ญี่ปุ่นตามทันเทคโนโลยีและการแพทย์แผนตะวันตกในช่วงที่ปิดประเทศไม่ให้ชาวต่างชาติเข้ามาตั้งแต่ปี ค.ศ. 1641 ถึง ค.ศ. 1853 เนื่องจากนโยบายของรัฐบาลโชกุนโทกูงาวะในการโดดเดี่ยวประเทศหรือซาโกกุ

ผู้คนบางส่วนในญี่ปุ่นได้เรียนรู้หลายแง่มุมของการปฏิวัติทางวิทยาศาสตร์และเทคโนโลยีที่เกิดขึ้นในยุโรปในเวลานั้นผ่านรังงากุ ช่วยสร้างจุดเริ่มต้นของวิทยาศาสตร์เชิงทฤษฎีและเทคโนโลยีให้กับประเทศ ซึ่งช่วยอธิบายความสำเร็จของญี่ปุ่นในการปรับปรุงให้ทันสมัยอย่างรวดเร็วหลังจากถูกบังคับโดยชาวอเมริกันให้เปิดประเทศสู่การค้ากับต่างประเทศในปี ค.ศ. 1854

## ประวัติ
พ่อค้าชาวดัตช์ที่เดจิมะในนางาซากิเป็นชาวยุโรปเพียงกลุ่มเดียวที่ค้าขายในญี่ปุ่นตั้งแต่ปี ค.ศ. 1639 ถึง ค.ศ. 1853 (ชาวดัตช์มีฐานการค้าในฮิราโดะตั้งแต่ปี ค.ศ. 1609 ถึง ค.ศ. 1641 ก่อนที่พวกเขาจะย้ายไปที่เดจิมะ) และการเคลื่อนไหวของพวกเขาได้รับการเฝ้าดูอย่างระมัดระวังและควบคุมอย่างเข้มงวด ถูกจำกัดให้เดินทางปีละ 1 ครั้งเพื่อแสดงความเคารพต่อโชกุนในเอโดะ พวกเขากลายเป็นเครื่องมือในการถ่ายทอดความรู้บางอย่างเกี่ยวกับการปฏิวัติอุตสาหกรรมและการปฏิวัติวิทยาศาสตร์ซึ่งกำลังเกิดขึ้นในยุโรปมาสู่ญี่ปุ่น ในปี ค.ศ. 1720 คำสั่งห้ามหนังสือของชาวดัตช์ถูกยกเลิก และชาวญี่ปุ่นได้ซื้อและแปลหนังสือวิทยาศาสตร์ของชาวดัตช์ นวัตกรรมตะวันตกเช่น นาฬิกา เครื่องมือแพทย์ ลูกโลก แผนที่ และเมล็ดพันธุ์พืชได้รับการสาธิต รวมทั้งปรากฏการณ์ทางไฟฟ้า ตลอดจนการบินของบอลลูนอากาศร้อนในต้นคริสต์ศตวรรษที่ 19

## อ้างอิง
* *Seeing and Enjoying Technology of Edo* (), 2006,  (Japanese)
* *The Thought-Space of Edo* () Timon Screech, 1998,  (Japanese)
* *Glimpses of medicine in early Japanese-German intercourse*. In: International Medical Society of Japan (ed.): The Dawn of Modern Japanese Medicine and Pharmaceuticals -The 150th Anniversary Edition of Japan-German Exchange. Tokyo: International Medical Society of Japan (IMSJ), 2011, pp.&nbsp;72–94. ()

หมวดหมู่:ศัพท์ประวัติศาสตร์ญี่ปุ่น
หมวดหมู่:ยุคเอโดะ
โลซาร์

**โลซาร์** (; "ปีใหม่") หรือ **ปีใหม่ทิเบต** เป็นเทศกาลในศาสนาพุทธแบบทิเบต มีการเฉลิมฉลองในวันที่ที่แตกต่างกันไปตามธรรมเนียม ในทิเบต, ภูฏาน, เนปาล, อินเดีย เทศกาลนี้เป็นเทศกาลปีใหม่เฉลิมฉลองในวันแรกของปฏิทินทิเบตซึ่งเป็นสุริยจันทรคติ โดยทั่วไปตรวกับเดือนกุมภาพันธ์ถึงมีนาคมตามปฏิทินเกรกอเรียน เทศกาลเดียวกันนี้ในเนปาลเรียกว่า **โลฉาร์** (Lhochhar) และมีขึ้นราวแปดสัปดาห์ก่อนโลซาร์แบบทิเบต

โลซาร์มีการเฉลิมฉลองอยู่เดิมก่อนการมาถึงของพระพุทธศาสนาในดินแดนทิเบต และมีรากมาจากธรรมเนียมการจุดธูปฤดูหนาวของศาสนาบอน ในรัชสมัยของกษัตริย์ทิบเตองค์ที่เก้า ปูเด คุงยัล (317-398) ว่ากันว่าธรรมเนียมนี้ถูกรวมเข้ากับเทศกาลฉลองการเก็บเกี่ยว กลายมาเป็นเทศกาลโลซาร์ประจำปี

โลซาร์มีการเฉลิมฉลองยาวนาน 15 วัน โดยสามวันแรกมีการเฉลิมฉลองหลัก ๆ อยู่ ในวันแรกของเทศกาลโลซาร์ จะฉลองด้วยเครื่องดื่ม *ชังกอล* (changkol) ซึ่งทำมาจาก *[[chhaang|ฉัง]]* (เครื่องดื่มของภูมิภาคหิมาลัย คล้ายเบียร์) ส่วนวันที่สองเรียกว่าวันโลซาร์ของกษัตริย์ *([[Gyalpo Lhosar|กยัลโปโลซาร์]])*  โดยธรรมเนียมแล้ว เทศกาลโลซาร์จะถูกนำหน้าด้วยการปฏิบัติวัชรกิลายะนานห้าวัน

## อ้างอิง

หมวดหมู่:เทศกาลเนปาล
หมวดหมู่:เทศกาลในประเทศอินเดีย
หมวดหมู่:การฉลองปีใหม่
หมวดหมู่:วัฒนธรรมทิเบต
หมวดหมู่:เทศกาลในประเทศภูฏาน
ยังบลัด

**ดอมินิก ริชาร์ด แฮร์ริสัน** () เกิด 5 สิงหาคม ค.ศ. 1997 หรือรู้จักในนาม **ยังบลัด** (YUNGBLUD) เป็นนักร้อง นักดนตรี นักแต่งเพลง และนักแสดงชาวอังกฤษ เขาออกอีพีชุดแรกเมื่อวันที่ 6 กรกฎาคม 2018 ที่ชื่อว่า *Yungblud* ไม่นานนักออกอัลบั้มชุด *[[21st Century Liability]]* ต่อมาวันที่ 18 ตุลาคม 2019 ออกอีพีอีกชุดชื่อว่า *The Underrated Youth* แล้วออกอัลบั้มชุดที่สองชื่อว่า *[[Weird!]]* เมื่อวันที่ 4 ธันวาคม 2020 ซึ่งติดอันดับ 1 บนชาร์ตอัลบั้มแห่งสหราชอาณาจักร และติดอันดับ 75 ของชาร์ตบิลบอร์ด 200 ในสหรัฐ ผลงานอัลบั้มที่ใช้ชื่อตัวเองเป็นชื่ออัลบั้มออกจำหน่ายเมื่อวันที่ 2 กันยายน 2022 ก็สามารถขึ้นอันดับ 1 ชาร์ตอัลบั้มแห่งสหราชอาณาจักรเช่นกัน รวมถึงติดอันดับ 45 ชาร์ตบิลบอร์ด 200 และอันดับ 7 ชาร์ตท็อปร็อกอัลบัมส์

## อ้างอิง

หมวดหมู่:นักดนตรีชาวอังกฤษ
หมวดหมู่:นักร้องอังกฤษ
หมวดหมู่:บุคคลที่มีคนรักหลายคน
โกปปาอีตาเลีย 2023 นัดชิงชนะเลิศ

**โกปปาอีตาเลีย 2023 นัดชิงชนะเลิศ** เป็นการตัดสินหาผู้ชนะของ โกปปาอีตาเลีย ฤดูกาล 2022–23, ซึ่งเป็นการแข่งขันฟุตบอลถ้วยหลักของประเทศอิตาลีเป็นฤดูกาลที่ 76 ของ โกปปาอีตาเลีย. ครั้งนี้ลงเล่นในวันที่ 24 พฤษภาคม ค.ศ. 2023 ระหว่าง ฟีออเรนตีนา และ อินแตร์นาซีโอนาเล.

อินเตอร์ชนะนัดนี้ 2–1 สำหรับพวกเขาครั้งที่สองติดต่อกันและครั้งที่เก้าแชมป์โกปปาอีตาเลียโดยรวม.

## ภูมิหลัง

## เส้นทางสู่นัดชิงชนะเลิศ
*หมายเหตุ: ในผลการแข่งขันทั้งหมดด้านล่างนี้, สกอร์ของผู้เข้าชิงเป็นชื่อแรก (H: เหย้า; A: เยือน).*

## แมตช์

### รายละเอียด


## ดูเพิ่ม
* โกปปาอีตาเลีย ฤดูกาล 2022–23
* ยูฟ่ายูโรปาลีก ฤดูกาล 2023–24
* ซูแปร์โกปปาอีตาเลียนา 2023

## หมายเหตุ

## อ้างอิง

หมวดหมู่:โกปปาอีตาเลีย รอบชิงชนะเลิศ
หมวดหมู่:ฟุตบอลถ้วยอิตาลีในฤดูกาล 2022–23
โกปปาอีตาเลีย รอบชิงชนะเลิศ
หมวดหมู่:การแข่งขันกีฬาในโรม
แผนล่าลายเซ็นยอดตำนาน

**แผนล่าลายเซ็นยอดตำนาน** () เป็นภาพยนตร์ดราม่าอเมริกันเกี่ยวกับชีวประวัติด้านกีฬาปี ค.ศ. 2023 กำกับโดยเบน แอฟเฟล็ก และเขียนบทโดยอเล็กซ์ คอนเวอรี ภาพยนตร์สร้างจากเหตุการณ์จริงเกี่ยวกับต้นกำเนิดของแอร์ จอร์แดน รองเท้าบาสเก็ตบอลชื่อดังและเป็นตำนาน เมื่อพนักงานกลุ่มหนึ่งของไนกี้ พยายามเจรจาธุรกิจกับไมเคิล จอร์แดน นักบาสเก็ตบอลดาวรุ่งหน้าใหม่ ซึ่งต่อมากลายเป็นตำนานนักบาสเกตบอล นำแสดงโดยแมตต์ เดมอน เป็น ซันนี แวคคาโร, เบน แอฟเฟล็ก เป็น ฟิล ไนท์, เจสัน เบตแมน เป็น ร็อบ สตราเซอร์ คริส ทักเกอร์ เป็น ฮาวเวิร์ด ไวท์ และวิโอลา เดวิส เป็น เดลอริส จอร์แดน

โครงการนี้ได้รับการประกาศในเดือนเมษายน ค.ศ. 2022 โดยมีแอฟเฟล็กเป็นผู้กำกับ รวมถึงแสดงและอำนวยการสร้างร่วมกับเพื่อนสนิทของเขา แมตต์ เดมอน ซึ่งพวกเขาร่วมมือกันก่อตั้งบริษัทผลิตภาพยนตร์น้องใหม่ในชื่อ Artists Equity การถ่ายทำเกิดขึ้นระหว่างเดือนมิถุนายนถึงกรกฎาคม ค.ศ. 2022 ในขณะที่ไมเคิล จอร์แดนไม่มีส่วนเกี่ยวข้องกับการสร้างภาพยนตร์ เขาได้พบกับแอฟเฟล็กโดยเสนอคำแนะนำหลายประการ รวมถึงการคัดเลือกเดวิสมารับบทเป็นแม่ของเขา

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์อเมริกันที่ออกฉายในปี พ.ศ. 2566
แอนิมอล แชนแนล

***แอนิมอล แชนแนล*** () เป็นภาพยนตร์แอนิเมชันขับขันสเปนที่ออกฉายใน ค.ศ. 2009 ผลิตโดย บาร์ตัน ฟิล์มส์, เอเซ. เอเล. (Barton Films, S. L.) และจัดจำหน่ายโดย เอซตาร เอซเตรมาดูรา เดอ ออดิโอวิชวอาเลส เอเซ. อา. (Extra Extremadura de Audiovisuales S.A.) กำกับโดย ไมเต้ รุยซ์ เดอ ออสเตรี

ภาพยนตร์เรื่องนี้มีภาคต่อคือ ''เอล เทโซโร เดล เรย์ ไมดาส''

## ตัวละครและเสียงพากย์
รายชื่อนักแสดงแอนิมอล แชนแนล

* ปิลาร์ เฟอเรโร รับบท เคธี (Cathy)
* แอนเซลโม เอร์เรโร รับบท ปาปา ราโตน (Papá Ratón)
* นูเรีย มารีน ปิโก รับบท มามา ราโตน (Mamá Ratón)
* อัลเบร์โต เอสโคบาล การ์ซิอา รับบท นิโกลัส (Nicolás)

## รางวัล
ภาพยนตร์ได้รับการเสนอชื่อรางวัลโกยา สาขาภาพยนตร์แอนิเมชันยอดเยี่ยม

## อ้างอิง

## แหล่งข้อมูลอื่น

* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์สเปน
จฺวิ้น

[thumb|300x300px|เขตปกครองแบบจฺวิ้นและ[โจวในสมัยราชวงศ์ฮั่น ค.ศ. 219]]

**จฺวิ้น** () เป็นเขตปกครองในประวัติศาสตร์จีน ใช้มาตั้งแต่สมัยราชวงศ์โจวตะวันออก (ประมาณศตวรรษที่ 7 ก่อนคริสตกาล) จนถึงต้นราชวงศ์ถัง (ประมาณศตวรรษที่ 7 ก่อนคริสตกาล) ประเทศเพื่อนบ้านบางแห่งได้รับเขตปกครองนี้ไปปรับใช้ด้วย

หมวดหมู่:ประวัติศาสตร์จีน
หมวดหมู่:หน่วยการบริหารของประเทศจีน
รัฐสภาแขวน

**รัฐสภาแขวน** () หรือ **รัฐบาลที่มีเสียงข้างน้อยในสภา** เป็นศัพท์ที่ใช้ในสภานิติบัญญัติภายใต้ระบบเวสต์มินสเตอร์ เพื่อใช้อธิบายในเหตุการณ์ที่ไม่มีพรรคการเมืองหรือพันธมิตรเดิมใดมีสมาชิกสภานิติบัญญัติ (เรียกโดยทั่วไปว่าสมาชิกหรือที่นั่ง) มากถึงขั้นเป็นเสียงข้างมากเด็ดขาดในรัฐสภาหรือสภานิติบัญญัติอื่น เหตุการณ์นี้ยังมีศัพท์เรียกอีกว่า **รัฐสภาได้ดุล** (balanced parliament) หรือเป็นสภานิติบัญญัติที่**ไร้การควบคุมโดยรวม** (no overall control, NOC) และอาจได้ผลลัพธ์เป็นรัฐบาลเสียงข้างน้อย

ในระบบหลายพรรคการเมือง โดยเฉพาะที่ที่มีการปรับใช้การเลือกตั้งระบบสัดส่วนนั้น เป็นเรื่องยากที่พรรคใดพรรคหนึ่งจะครองที่นั่งเป็นส่วนมาก และนอกจากนั้น การที่พรรคการเมืองเดียวสามารถตั้งรัฐบาลได้ด้วยตัวเองนั้น เป็นเรื่องที่หายาก (กล่าวคือ มีรัฐบาลผสมเป็นเรื่องปกติ) ดังนั้น แนวคิดของ "รัฐสภาแขวน" จึงไม่เกี่ยวข้องในระบบเหล่านี้ เนื่องจากสภานิติบัญญัติที่ปราศจากเสียงข้างมากของพรรคเดียวถือเป็นเรื่องปกติ

ในระบบเวสต์มินสเตอร์ หากปราศจากเสียงข้างมากที่ชัดเจน จะไม่มีพรรคหรือพันธมิตรใดได้อำนาจบริหารโดยอัตโนมัติ สถานะนี้มักเรียกกันในระบบรัฐสภาว่า "การจัดตั้งรัฐบาล" อย่างไรก็ตาม การตั้งเสียงข้างมากเด็ดขาดนั้นยังเป็นไปได้จากการตั้งรัฐบาลผสมหรือการเพิ่มสมาชิกใหม่ให้เข้าร่วมกับพันธมิตรเดิมที่มีอยู่แล้ว นอกจากนี้ ยังอาจมีการตั้งรัฐบาลเสียงข้างน้อยขึ้นแทน กล่าวคือ พรรคที่มีสมาชิกมากที่สุดจะได้รับอนุญาตให้จัดตั้งรัฐบาลโดยปราศจากเสียงข้างมากเด็ดขาด โดยมีเงื่อนไขว่าพรรคจะต้องได้รับการสนับสนุนที่ชัดเจนและต่อเนื่องจากสมาชิกที่ไม่ได้สังกัด เช่น พรรคเล็กหรือสมาชิกสภานิติบัญญัติอิสระ

## อ้างอิง

หมวดหมู่:ระบบเวสต์มินสเตอร์
เทกิจูกุ

**เทกิจูกุ** () เป็นโรงเรียนที่ก่อตั้งขึ้นในเซ็นบะ โอซากะ ซึ่งเป็นเส้นทางการค้าหลักระหว่างนางาซากิและเอโดะในปี ค.ศ. 1838 ในช่วงศักราชเท็นโปของปลายยุคเอโดะ ผู้ก่อตั้งคือโองาตะ โคอัง แพทย์และนักวิชาการด้านการศึกษาแบบดัตช์ (รังงากุ) หลักสูตรต่างประเทศเน้นการแพทย์เป็นหลัก แต่ยังสอนดาราศาสตร์และวิทยาศาสตร์ด้วย

โรงเรียนแห่งนี้เป็น 1 ในต้นกำเนิดของมหาวิทยาลัยโอซากะและมหาวิทยาลัยเคโอ มีศิษย์เก่าที่โดดเด่นมากมาย

## ลิงก์ภายนอก
*History of Osaka University
*慶應義塾豆百科No.3 修復なった適塾 Keio University  
*適塾と緒方洪庵 慶應義塾史跡めぐり Keio University  

หมวดหมู่:สถาบันการศึกษาที่ก่อตั้งในปี พ.ศ. 2381
วัดราชบุรณะ (จังหวัดชุมพร)

**วัดราชบุรณะ** เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลท่ามะพลา อำเภอหลังสวน จังหวัดชุมพร ที่ดินตั้งวัดมีเนื้อที่ 87 ไร่ 1 งาน 30 ตารางวา

วัดราชบุรณะ หรือ **วัดนอก** เดิมชื่อ **วัดเขาห่อ** ตั้งวัดเมื่อ พ.ศ. 2296 ได้รับพระราชทานวิสุงคามสีมาเมื่อประมาณ พ.ศ. 2365 ในสมัยพระบาทสมเด็จพระนั่งเกล้าเจ้าอยู่หัว ทั้งยังพระราชทานพระประธาน สำหรับประดิษฐานในโรงอุโบสถ *พระพุทธสิหิงห์ฯ*  และทรงพระราชทานนามวัดเสียใหม่ว่า "วัดราชบุรณะ"  โดยมรหลวงพ่อทองคำ (ไม่ปรากฎฉายา) ดำรงตำแหน่ง เจ้าอาวาส ท่านได้ดำเนินการบูรณะพัฒนาวัด เจริญมั่นคงมาตามลำดับ ต่อมาในสมัยเจ้าคุณภัทรธรรมธาดา เจ้าคณะจังหวัดชุมพร (ธ) วัดสามแก้ว ได้ดำเนินการเปลี่ยนชื่อวัดราชบูรณะโดยอ้างเหตุผลว่า นามนี้เป็นราชทินนาม เป้นการไม่เหมาะสมกับสภาพวัดที่อยู่ในชนบทห่างไกล จึงเปลี่ยนชื่อเป็น **วัดราษฎรบูรณาราม**

วัดได้ยกฐานะเป็นพระอารามหลวงชั้นตรีชนิดสามัญ เมื่อวันที่ 27 กรกฎาคม พ.ศ. 2551 โดยประกาศสำนักงานพระพุทธศาสนาแห่งชาติ และเมื่อวันที่ 20 มกราคม 2553 มหาเถรสมาคมมีมติให้เปลี่ยนกลับไปใช้ชื่อเดิม โดยประกาศสำนักงานพระพุทธศาสนาแห่งชาติ เมื่อวันที่ 20 เมษายน พ.ศ. 2553

อาคารเสนาสนะที่สำคัญ คือ พระอุโบสถหลังเก่ามีสภาพทรุดโทรมต่อมาจึงได้สร้างพระอุโบสถขึ้นใหม่ ตามแนวพระอุโบสถวัดพระราม 9 ขนาดกว่้าง 14 เมตร ยาว 22 เมตร พระประธานในอุโบสถหลังใหม่ เป็นพระพุทธรูปหล่อด้วยทองเหลือง นามว่า *พระพุทธสิงห์* ปูชนียวัตถุมีพระประธานประจำศาลาการเปรียญ ปางมารวิชัย ขนาดหน้าตักกว้าง 62 นิ้ว สูง 88 นิ้ว เจดีย์รัตนตรัย ลักษณะก่ออิฐถือปูน ทรงระฆังคว่ำ ย่อมุมไม้สิบสอง ภายในประดิษฐานพระพุทธสิหิงห์จำลอง

## รายนามเจ้าอาวาส

## อ้างอิง

ราชบุรณะ
ราชบุรณะ
ชายปากบิด

"**ชายปากบิด**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในเดือนธันวาคม ค.ศ. 1891 วาดภาพประกอบโดยซิดนีย์ พาเก็ต โคนัน ดอยล์จัดให้ "ชายปากบิด" อยู่ในอันดับที่ 16 ของรายการเรื่องราวเกี่ยวกับโฮมส์ 19 เรื่องที่ชื่นชอบ และยังเป็นเรื่องสั้นลำดับที่ 6 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ในปี ค.ศ. 1892

## ประวัติการตีพิมพ์
"ชายปากบิด" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนธันวาคม ค.ศ. 1891 และในสหรัฐอเมริกาในใน*นิตยสารสแตรนด์*ฉบับสหรัฐเมื่อเดือนมกราคม ค.ศ. 1892 ภาพวาดประกอบเนื้อเรื่อง 10 ภาพวาดโดยซิดนีย์ พาเก็ต ตีพิมพ์ใน*[[นิตยสารสแตรนด์]]* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ซีงตีพิมพ์ในเดือนตุลาคม ค.ศ. 1892

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
* 

หมวดหมู่:เรื่องสั้นเชอร์ล็อก โฮมส์
ซูเปอร์แอสเทอริด

**ซูเปอร์แอสเทอริด** () เป็นสมาชิกเคลดขนาดใหญ่ (กลุ่มชาติพันธุ์เดียว) ของพืชดอกที่มีมากกว่า 122,000 ชนิด

เคลดนี้แบ่งออกเป็น 20 อันดับตามนิยามในระบบเอพีจี 4 โดยในอันดับเหล่านี้ประกอบด้วยวงศ์ประมาณ 146 วงศ์

ชื่อนี้อิงจากชื่อ "Asteridae" ซึ่งมักได้รับความเข้าใจเป็นชั้นย่อย

## ความสัมพันธ์
asterids, Berberidopsidales, Santalales และ Caryophyllales อยู่ในเคลดซูเปอร์แอสเทอริด เคลดนี้เป็นหนึ่งในสามกลุ่มที่ประกอบด้วย Pentapetalae (core eudicots ที่ไม่นับ Gunnerales) ส่วนอีกสองกลุ่มคือ Dilleniales และ superrosids (Saxifragales กับ rosids)

## วิวัฒนาการชาติพันธุ์
ตารางวิวัฒนาการชาติพันธุ์ของซูเปอร์แอสเทอริดดัดแปลงมาจากเว็บไซต์ Angiosperm Phylogeny Group

## อ้างอิง

## แหล่งข้อมูลอื่น
*

หมวดหมู่:Core eudicots
หมวดหมู่:เคลดที่ไม่จัดลำดับของพืช
หมวดหมู่:พืชในยุคครีเทเชียส
นิชชิง

**นิชชิง** (ニッシン) อาจหมายถึง
* นิสชินฟูดส์ - บริษัทผลิตบะหมี่กึ่งสำเร็จรูปของญี่ปุ่น
* นิชชิง (จังหวัดไอจิ) - นครในจังหวัดไอจิ
* นิชชิง (จังหวัดไซตามะ) - หมู่บ้านที่เคยมีอยู่ในจังหวัดไซตามะ
Alstonia venenata

***Alstonia venenata*** เป็นพืชในวงศ์ Apocynaceae โดยเติบโตเป็นพุ่มไม้หรือต้นไม้ขนาดเล็กในป่าไม้ผลัดใบระดับต่ำถึงระดับกลางของประเทศอินเดีย

## อ้างอิง
ฟุตบอลลีก ฤดูกาล 1889–90

**ฟุตบอลลีก ฤดูกาล 1889–90** เป็นฤดูกาลที่ 2 ของฟุตบอลลีกอังกฤษ โดยเพรสตันนอร์ทเอนด์คว้าแชมป์เป็นฤดูกาลที่ 2 ติดต่อกัน สโมสรที่ลงแข่งขันคือ 12 สโมสรดั้งเดิมซึ่งเป็นผู้ก่อตั้งลีกเมื่อฤดูกาลก่อน ต่างจากระบบสมัยใหม่ที่ชนะได้ 2 แต้ม เสมอ 1 แต้ม แพ้ไม่มีแต้ม ระบบนี้ยังคงอยู่จนกระทั่งระบบชนะได้ 3 แต้มได้เริ่มใช้ตั้งแต่ฤดูกาล 1981–82

## ตารางคะแนน


### ผลการแข่งขัน

### แผนที่

## กระบวนการเลือกตั้งใหม่
ในการประชุมการเลือกตั้งฟุตบอลลีกไม่มีการลงคะแนนเสียง และมีการตกลงกันว่าเบิร์นลีย์และนอตส์เคาน์ตีได้รับเลือกอีกครั้ง และซันเดอร์แลนด์ได้รับเลือกแทนสโตก ซึ่งเล่นในฟุตบอลอลิอันซ์ ในฤดูกาลถัดมา ก่อนจะกลับคืนสู่ฟุตบอลลีก

## อ้างอิง

หมวดหมู่:ฤดูกาลในอิงกลิชฟุตบอลลีก
เดชพล จันศิริ

**เดชพล จันศิริ** (เกิด 3 มิถุนายน 2511) เป็นนักธุรกิจชาวไทยที่อดีตเป็นเจ้าของสโมสรฟุตบอลเชฟฟีลด์เวนส์เดย์ ในอีเอฟแอลแชมเปียนชิป ครอบครัวจันศิริมีมูลค่าสุทธิประมาณ 575 ล้านเหรียญสหรัฐ บริหารกลุ่มไทยยูเนียน ซึ่งเป็นผู้ผลิตปลาทูน่ากระป๋องที่ใหญ่ที่สุดในโลก ในปี 2558 เดชพลเป็นผู้นำกลุ่มทุนเข้าซื้อกิจการของเชฟฟีลด์เวนส์เดย์ในราคา 37.5 ล้านปอนด์ โดยมีเป้าหมายเพื่อนำสโมสรเลื่อนชั้นกลับสู่พรีเมียร์ลีกในปี 2560; อย่างไรก็ตามท่ามกลางการประท้วงจากแฟนบอลและปัญหาทางการเงินในเดือนกันยายนและตุลาคม 2566 ทำให้เดชพลประกาศว่าจะไม่ลงทุนในสโมสรเพิ่มเติมก่อนที่จะขอรับบริจาคเงินจากแฟนบอลเป็นเงิน 2 ล้านปอนด์ (86 ล้านบาท) เพื่อชำระหนี้ของสโมสร

## อาชีพ
ครอบครัวจันศิริ บริหารกลุ่มไทยยูเนียน ผู้ผลิตทูน่ากระป๋องรายใหญ่ที่สุดของโลก ครอบครัวจันศิริถูกประเมินโดยฟอบส์ ว่ามีมูลค่าสุทธิ 75 ล้านเหรียญสหรัฐ ณ ปี 2563 ในเดือนมกราคม 2558 กลุ่มทุนที่นำโดยเดชพลได้เข้าซื้อหุ้น 100% ในเชฟฟีลด์เวนส์เดย์จากมิลาน มันดาริช ในราคา 37.5 ล้านปอนด์ และมีเป้าหมายที่จะนำสโมสรเลื่อนชั้นกลับสู่พรีเมียร์ลีกภายในปี 2560

ในช่วงฤดูร้อนปี 2558 เดชพลเข้ามาเปลี่ยนแปลงหลาย ๆ ด้านของเชฟฟีลด์เวนส์เดย์เช่นทีมงานเบื้องหลังอย่างสจวร์ต เกรย์ ถูกปลดออกจากตำแหน่งผู้จัดการทีมและแทนที่ด้วยการ์โลส การ์บาฆาล

## อ้างอิง

หมวดหมู่:นักธุรกิจชาวไทย
หมวดหมู่:ประธานและนักลงทุนฟุตบอลชาวไทย
หมวดหมู่:กรรมการและประธานสโมสรฟุตบอลเชฟฟีลด์เวนส์เดย์
ผู้บัญชาการทหารผสมสูงสุดยุโรป

**ผู้บัญชาการทหารผสมสูงสุดยุโรป** (Supreme Allied Commander Europe) คือหัวหน้าส่วนปฏิบัติการบังคับบัญชาผสมขององค์การสนธิสัญญาแอตแลนติกเหนือ (เนโท) และเป็นผู้นำของศูนย์บัญชาการทหารสูงสุดผสมชาติยุโรป (Supreme Headquarters Allied Powers Europe) ซึ่งมีที่ตั้งอยู่ในประเทศเบลเยียม 

ผู้บัญชาการคนแรกคือจอมพลไอเซนฮาวร์ ซึ่งดำรงตำแหน่งระหว่างปี 1951–1952 ผู้บัญชาการทหารผสมสูงสุดยุโรปเป็นตำแหน่งทางทหารที่มีความอาวุโสสูงสุดเป็นอันดับสองในเนโท รองจากประธานคณะกรรมการการทหารเนโท ผู้ดำรงตำแหน่งนี้ทุกคนจะเป็นนายทหารสหรัฐ ซึ่งควบตำแหน่งผู้บัญชาการทหารสหรัฐภาคยุโรป

## อ้างอิง

หมวดหมู่:องค์การสนธิสัญญาแอตแลนติกเหนือ
โจนส์

**โจนส์** สามารถหมายถึง

* แคเธอรีน ซีตา-โจนส์ 
* เจสซิก้า โจนส์ (ภาพยนตร์ชุดทางโทรทัศน์)
* ทอมมี่ ลี โจนส์ 
* ทอม โจนส์ 
* เดวี โจนส์ 
* ควินซี โจนส์
* เดวิด อาร์มสตรอง-โจนส์ เอิร์ลที่ 2 แห่งสโนว์ดอน 
* รอน ซีแฟส โจนส์ 
* ฟิล โจนส์ 
* เจมส์ เอิร์ล โจนส์
* เคอร์ติส โจนส์ 
* เจด โจนส์ 
* เครก โจนส์ 
* พอล โจนส์
* อินิโก โจนส์ 
* เฟลิซิตี โจนส์ 
* รอย โจนส์ จูเนียร์ 
* ฟินน์ โจนส์
* แบรด โจนส์ 
* นอราห์ โจนส์ 
* โทบี โจนส์ 
* จิม โจนส์
* เจนนิเฟอร์ โจนส์ 
* นาธาน โจนส์ (นักมวยปล้ำ) 
* เชอร์ลีย์ โจนส์ 
* ชาลส์ อาร์มสตรอง-โจนส์, ไวเคานต์ลินลีย์
* แซม โจนส์ 
* อีวาน โจนส์ (นักแสดง) 
* เลดีมาร์การีตา อาร์มสตรอง-โจนส์ 
* พอล โจนส์ (นักมวยปล้ำ)
* คาเรน สปาร์ค โจนส์ 
* โทนี่ โจนส์ 
* บ๊อบบี้ โจนส์ (นักกอล์ฟ)
* โจเซฟ เดวิด-โจนส์
จอห์นสัน

**จอห์นสัน** สามารถหมายถึง

* ดเวย์น จอห์นสัน 
* แมจิก จอห์นสัน
* เลดีเบิร์ด จอห์นสัน 
* ดาโคตา จอห์นสัน 
* ฟิลิป จอห์นสัน 
* แอรอน เทย์เลอร์-จอห์นสัน
* ไมเคิล จอห์นสัน 
* ร็อกกี จอห์นสัน 
* แอดัม จอห์นสัน 
* ลินดอน บี. จอห์นสัน
* แจ็ค จอห์นสัน 
* บอริส จอห์นสัน 
* แอนดรูว์ จอห์นสัน 
* เกล็น จอห์นสัน
* อินดี จอห์นสัน 
* รอเบิร์ต จอห์นสัน 
* ราสมุส จอห์นสัน 
* ไรอัน จอห์นสัน
* ดอน จอห์นสัน 
* อีริก จอห์นสัน 
* มาร์ชา พี. จอห์นสัน 
* แอชลีย์ จอห์นสัน
* ซามูเอล จอห์นสัน 
* รอยซ์ จอห์นสัน 
* ไมเคิล จอห์นสัน (นักฟุตบอลเกิดปี พ.ศ. 2531) 
* อาห์เมด จอห์นสัน
* เอลเลน จอห์นสัน เซอร์ลีฟ 
* เดซี จอห์นสัน (จักรวาลภาพยนตร์มาร์เวล)